 ຜູ້ບັນຊາການ ກອງທັບສະຫະລັດ ສໍາລັບເຂດປາຊີຟິກ ຢ້ຽມຢາມລາວ
ຜູ້ບັນຊາການທະຫານ ປະຈໍາພາກພື້ນປາຊິຟິກ ຂອງກອງທັບສະຫະລັດ ຢ້ຽມຢາມລາວ ເປັນຄັ້ງທໍາອິດ ເພື່ອເສີມສ້າງ ການຮ່ວມມື ກັບກອງທັບປະຊາຊົນລາວ ໃຫ້ຫລາຍຂຶ້ນ.
ພົນໂທ Francis J Wiercinski ຜູ້ບັນຊາການທະຫານປະ ຈໍາພາກພື້ນແປຊິຟິກ ຂອງກອງທັບສະຫະລັດ ໄດ້ເດີນທາງ ຢ້ຽມຢາມ ສປປ ລາວ ຢ່າງເປັນທາງການ ເມື່ອອາທິດທີ່ຜ່ານ ມານີ້ ຊຶ່ງຖືເປັນຜູ້ນໍາກອງທັບລະດັບສູງສຸດຂອງສະຫະລັດທີ່ ເດີນທາງຢ້ຽມຢາມລາວ ນັບແຕ່ປີ 2007 ເປັນຕົ້ນມາ ພາຍໃຕ້ ເປົ້າໝາຍທີ່ຈະເສີມສ້າງສາຍພົວພັນ ແລະການຮ່ວມມືກັບ ກອງທັບປະຊາຊົນລາວໃຫ້ຫຼາຍຂຶ້ນນັບມື້ ໃນການເດີນທາງຢ້ຽມຢາມລາວ ຢ່າງເປັນທາງການຄັ້ງນີ້ ພົນໂທ Francis J Wiercinski ໄດ້ພົບປະເຈລະຈາຮ່ວມ ກັບ ທ່ານພົນຕີ ຈັນສະໝອນ ຈັນຍະລາດ ລັດຖະມົນຕີຊ່ວຍ ວ່າການກະຊວງປ້ອງກັນປະເທດ ແລະຫົວໜ້າກົມໃຫຍ່ການ ເມືອງກອງທັບປະຊາຊົນລາວ ຊຶ່ງທັງສອງຝ່າຍໄດ້ເຫັນພ້ອງ ທີ່ຈະເສີມຂະຫຍາຍການຮ່ວມມມືລະຫວ່າງກັນ ເຂົ້າໃນດ້ານການສຶກສາແລະການເຝິກ ອົບລົມ ທາງດ້ານການທະຫານ ການເກັບກູ້ລະເບີດ ແລະການຊ່ວຍເຫຼືອດ້ານມະນຸດ ສະທໍາ ທີ່ໄດ້ດໍາເນີນມາເປັນໄລຍະເວລາເຖິງ 15 ປີ ແລ້ວ ທັງນີ້ ໂດຍສະເພາະແມ່ນໃນດ້ານມະນຸດສະທໍາທີ່ເນັ້ນໜັກການຂະຫຍາຍໂອກາດທາງ ດ້ານການສຶກສາ ແລະບໍລິການດ້ານສາທາລະນະສຸກໄປສູ່ປະຊາຊົນ ແລະເຍົາວະຊົນ ລາວໃນເຂດຊົນນະບົດນັ້ນ ກອງທັບສະຫະລັ ດກໍໄດ້ໃຫ້ການຊ່ວຍເຫຼືອແກ່ລາວເກືອບ 10 ລ້ານໂດລາ ຊຶ່ງຖືເປັນການຕອບແທນ ທີ່ທາງການແລະປະຊາຊົນ ລາວໄດ້ໃຫ້ການ ຊ່ວຍເຫຼືອກອງທັບສະຫະລັດ ໃນການຊອກຫາຊາກກະດູກ ແລະສິ່ງເສດເຫຼືອຂອງທະ ຫານອະເມຣິກັນທີ່ເສຍຊີວິດໄປ ໃນປາງສົງຄາມອິນໂດຈີນ ຫຼື MIA ໃນລາວ ດັ່ງທີ່ເຈົ້າ ໜ້າທີ່ຂັ້ນສູງໃນກະຊວງການຕ່າງປະເທດຂອງລາວໄດ້ ກ່າວວ່າ: ຕົວຢ່າງກໍຄືໂຄງການກໍ່ສ້າງຫ້ອງສຸກເສີນ ໃຫ້ກັບໂຮງໝໍມິດຕະ ພາບ ລາວ-ມົງໂກເລຍ ຢູ່ແຂວງຊຽງຂວາງ ໂຄງການກໍ່ສ້າງໂຮງ ຮຽນມັດທະຍົມສົມບູນໃນແຂວງສະຫວັນນະເຂດ ຊຽງຂວາງ ເຊກອງ ສາລະວັນ ແລະໂຄງການກໍ່ສ້າງໂຮງຮຽນປະຖົມສົມບູນ ຢູ່ໃນແຂວງອັດຕະປື ຊຶ່ງລວມໄປເຖິງການຊ່ວຍເຫຼືອໃນການຫຼຸດ ຜ່ອນບັນຫາຢາເສບຕິດ ແລະການເກັບກູ້ລະເບີດບໍ່ທັນແຕກ ເປັນຕົ້ນ ນອກຈາກນີ້ ທາງດ້ານມູນນິທິມິດຕະພາບລາວ-ອະເມຣິກັນ ກໍຍັງໄດ້ປະກາດແຜນການໃຫ້ການຊ່ວຍເຫຼືອແກ່ລາວ ຄິດ ເປັນມູນຄ່າເຖິງ 70 ລ້ານໂດລາ ໂດຍຈະນໍາໃຊ້ເຂົ້າໃນການກໍ່ສ້າງໂຮງຮຽນ ແລະສຸກສາ ລາໃນທົ່ວປະເທດລາວ ຕະຫຼອດແຜນການພັດທະນາຈາກປັດຈຸບັນໄປຈົນເຖິງປີ 2015 ອິງຕາມການພົບປະເຈລະຈາລະຫວ່າງຄະນະຜູ້ແທນຂອງທາງການລາວກັບສະຫະລັດ ເມື່ອບໍ່ດົນມານີ້ ກໍໄດ້ມີການສະຫລຸບຜົນການຮ່ວມມືລະຫວ່າງກັນວ່າ ນັບແຕ່ປີ 1982 ເປັນຕົ້ນມາຈົນເຖິງປັດຈຸບັນ ໄດ້ຄົ້ນພົບຊາກກະດູກ ແລະສິ່ງເສດເຫຼືອຂອງ MIA ໃນລາວ ແລ້ວ 258 ກໍລະນີ ແລະຍັງເຫຼືອອີກ 317 ກໍລະນີ ທີ່ຍັງຈະຕ້ອງຮ່ວມມືກັນຊອກຫາຕໍ່ໄປ ສ່ວນຊາກກະດູກ ແລະສິ່ງເສດເຫຼືອຂອງ MIA ທີ່ຖືກຄົ້ນພົບນັ້ນ ທາງການລາວກໍໄດ້ ສົ່ງມອບໃຫ້ກັບທາງການສະຫະລັດ ເປັນປະຈໍາທຸກໆຄັ້ງ ທີ່ໄດ້ສິ້ນສຸດການດໍາເນີນງານ ຮ່ວມກັນໃນແຕ່ລະໄລຍະ ຊຶ່ງຕາມປົກກະຕິແລ້ວ ກໍຄືທຸກໆ 6 ເດືອນ ແລະທາງການ ສະຫະລັດກໍຈະສົ່ງຊາກກະດູກ ແລະສິ່ງເສດເຫຼືອທີ່ໄດ້ຮັບມອບດັ່ງກ່າວ ໄປຍັງຮາວາຍ ເພື່ອພິສູດ DNA ຕໍ່ໄປ